title: Решение на Съвета от 17 юни 2016 година за приемане на позицията на Съвета по проекта за коригиращ бюджет № 2 на Европейския съюз за финансовата 2016 година

text:
               23.6.2016

               BG

               Официален вестник на Европейския съюз

               C 227/2

         РЕШЕНИЕ НА СЪВЕТА
   от 17 юни 2016 година
   за приемане на позицията на Съвета по проекта за коригиращ бюджет № 2 на Европейския съюз за финансовата 2016 година
   (2016/C 227/03)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:

               —

               бюджетът на Съюза за финансовата 2016 година беше окончателно приет на 25 ноември 2015 г. (2),

               —

               на 15 април 2016 г. Комисията представи предложение, съдържащо проект за коригиращ бюджет № 2 към общия бюджет за финансовата 2016 г.,

         РЕШИ:
   Член единствен
   Позицията на Съвета по проекта за коригиращ бюджет № 2 на Европейския съюз за финансовата 2016 г. беше приета на 17 юни 2016 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/.

      Съставено в Люксембург на 17 юни 2016 година.

            За Съвета

            Председател

         J. R. V. A. DIJSSELBLOEM

      (1)  ОВ L 298, 26.10.2012 г., стр. 1.

      (2)  ОВ L 48, 24.2.2016 г., стр. 1.


title: 2012/764/ЕС: Решение на Съвета от 6 декември 2012 година относно искането на Ирландия да участва в някои разпоредби от достиженията на правото от Шенген, свързани със създаването на Европейска агенция за оперативното управление на широкомащабни информационни системи в областта на свободата, сигурността и правосъдието

text:
               11.12.2012

               BG

               Официален вестник на Европейския съюз

               L 337/48

         РЕШЕНИЕ НА СЪВЕТА
   от 6 декември 2012 година
   относно искането на Ирландия да участва в някои разпоредби от достиженията на правото от Шенген, свързани със създаването на Европейска агенция за оперативното управление на широкомащабни информационни системи в областта на свободата, сигурността и правосъдието
   (2012/764/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид член 4 от Протокол (№ 19) относно достиженията на правото от Шенген, включени в рамките на Европейския съюз, приложен към Договора за Европейския съюз и към Договора за функционирането на Европейския съюз (наричан по-долу „Шенгенски протокол“),
   като взе предвид искането на правителството на Ирландия, отправено с писмо от 14 март 2012 г. до председателя на Съвета, да участва в определени разпоредби от достиженията на правото от Шенген, посочени в същото писмо,
   като има предвид, че:

               (1)

               С Решение 2002/192/ЕО (1) Съветът разреши на Ирландия да участва в някои разпоредби от достиженията на правото от Шенген в съответствие с определените в същото решение условия.

               (2)

               На 25 октомври 2011 г. Европейският парламент и Съветът приеха Регламент (ЕС) № 1077/2011 (2) за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (наричана по-долу „Агенцията“).

               (3)

               В съответствие с Регламент (ЕС) № 1077/2011 Агенцията отговаря за оперативното управление на Шенгенската информационна система от второ поколение (ШИС II), Визовата информационна система (ВИС) и „Евродак“ и може да ѝ бъдат възложени подготовката, изграждането и оперативното управление на други широкомащабни информационни системи в областта на свободата, сигурността и правосъдието въз основа на съответен законодателен инструмент, основаващ се на част трета, дял V от Договора за функционирането на Европейския съюз (ДФЕС).

               (4)

               Агенцията притежава единна правосубектност и се характеризира с единна организационна и финансова структура. За тази цел и в съответствие с член 288 от ДФЕС Агенцията беше създадена посредством единствен законодателен инструмент, който се прилага в своята цялост в държавите-членки, които са обвързани от него. Това изключва възможността за частично прилагане на Регламент (ЕС) № 1077/2011 за Ирландия. Поради това следва да бъдат взети необходимите мерки за прилагането на Регламент (ЕС) № 1077/2011 в неговата цялост.

               (5)

               ШИС II е част от достиженията на правото от Шенген. Създаването, функционирането и използването на ШИС II се уреждат с Регламент (ЕО) № 1987/2006 на Европейския парламент и на Съвета (3) и Решение 2007/533/ПВР на Съвета (4). Същевременно Ирландия е участвала само в приемането на Решение 2007/533/ПВР, в което са развити разпоредбите от достиженията на правото от Шенген, посочени в член 1, буква а), подточка ii) от Решение 2002/192/ЕО.

               (6)

               ВИС също е част от достиженията на правото от Шенген. Ирландия не е участвала в приемането на Решение 2004/512/ЕО (5), Регламент (ЕО) № 767/2008 (6) и Решение 2008/633/ПВР (7), които уреждат създаването, функционирането или използването на ВИС, и не е обвързана от тях.

               (7)

               „Евродак“ не е част от достиженията на правото от Шенген. Ирландия е участвала в приемането на Регламент (ЕО) № 2725/2000 на Съвета (8), който урежда създаването, функционирането и използването на „Евродак“, и е обвързана от него. Същевременно, доколкото разпоредбите на Регламент (ЕС) № 1077/2011 се отнасят до „Евродак“ в съответствие с членове 1 и 2 от Протокол (№ 21) относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Ирландия не участва в приемането на Регламент (ЕС) № 1077/2011 и не е обвързана от него, нито от неговото прилагане.

               (8)

               В съответствие с член 4 от Протокол (№ 21) относно позицията на Обединеното кралство и Ирландия по отношение на пространството на свобода, сигурност и правосъдие Ирландия уведоми Комисията и Съвета с писма от 14 март 2012 г. за намерението си да приеме разпоредбите на Регламент (ЕС) № 1077/2011, свързани с „Евродак“.

               (9)

               В съответствие с процедурата, предвидена в член 331, параграф 1 от ДФЕС Комисията потвърди с Решение C(2012) 4881 от 18 юли 2012 г. прилагането към Ирландия на Регламент (ЕС) № 1077/2011, доколкото разпоредбите му се отнасят до „Евродак“. Посоченото решение предвижда Регламент (ЕС) № 1077/2011 да влезе в сила за Ирландия на датата на влизане в сила на Решението на Съвета относно искането на Ирландия да участва в разпоредбите на Регламент (ЕС) № 1077/2011, свързани с ШИС II, уредена в Регламент (ЕО) № 1987/2006, и с ВИС.

               (10)

               Като се има предвид, че след приемането на Решение C(2012) 4881 на Комисията е изпълнено първото условие за участието на Ирландия в разпоредбите на Регламент (ЕС) № 1077/2011 относно „Евродак“, и предвид частичното ѝ участие в разпоредбите относно ШИС II Ирландия има право да участва в дейността на Агенцията, доколкото Агенцията отговаря за оперативното управление на ШИС II, уредено в Решение 2007/533/ПВР, и за оперативното управление на „Евродак“.

               (11)

               С цел да се осигури съответствие с Договорите и с приложимите протоколи и същевременно да се запази единството и последователността на Регламент (ЕС) № 1077/2011, Ирландия поиска с писмо от 14 март 2012 г. да участва в посочения регламент съгласно член 4 от Шенгенския протокол, доколкото Агенцията отговаря за оперативното управление на ШИС II, уредено в Регламент (ЕО) № 1987/2006, както и за оперативното управление на ВИС.

               (12)

               Съветът признава правото на Ирландия да отправи, в съответствие с член 4 от Шенгенския протокол, искане за участие в Регламент (ЕС) № 1077/2011, доколкото Ирландия не участва в посочения регламент на друго основание.

               (13)

               Участието на Ирландия в Регламент (ЕС) № 1077/2011 не засяга факта, че понастоящем Ирландия не участва и не може да участва в разпоредбите от достиженията на правото от Шенген, свързани със свободното движение на граждани на трети държави, визовата политика и преминаването на лица през външните граници на държавите-членки. Поради това Регламент (ЕС) № 1077/2011 съдържа конкретни разпоредби, които отразяват специалното положение на Ирландия, по-конкретно що се отнася до ограниченото право на гласуване в управителния съвет на Агенцията.

               (14)

               Смесеният комитет, създаден съгласно член 3 от Споразумението, сключено от Съвета на Европейския съюз и Република Исландия и Кралство Норвегия за асоциирането на последните в процеса на изпълнение, прилагане и развитие на достиженията на правото от Шенген (9), беше информиран за подготвянето на настоящото решение в съответствие с член 5 от същото споразумение.

               (15)

               Смесеният комитет, създаден съгласно член 3 от Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (10), беше информиран за подготвянето на настоящото решение в съответствие с член 5 от същото споразумение,

         ПРИЕ НАСТОЯЩОТО РЕШЕНИЕ:
   Член 1
   В допълнение към Решение 2002/192/ЕО Ирландия участва в Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието, доколкото той се отнася до оперативното управление на Визовата информационна система (ВИС) и на частите от Шенгенската информационна система от второ поколение (ШИС II), в които Ирландия не участва.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 6 декември 2012 година.

            За Съвета

            Председател

         L. LOUCA

      (1)  ОВ L 64, 7.3.2002 г., стр. 20.

      (2)  ОВ L 286, 1.11.2011 г., стр. 1.

      (3)  ОВ L 381, 28.12.2006 г., стр. 4.

      (4)  ОВ L 205, 7.8.2007 г., стр. 63.

      (5)  Решение 2004/512/ЕО на Съвета от 8 юни 2004 г. за създаване на визова информационна система (ВИС) (ОВ L 213, 15.6.2004 г., стр. 5).

      (6)  Регламент (ЕО) № 767/2008 на Европейския парламент и на Съвета от 9 юли 2008 г. относно Визовата информационна система (ВИС) и обмена на данни между държави-членки относно визите за краткосрочно пребиваване (Регламент за ВИС) (ОВ L 218, 13.8.2008 г., стр. 60).

      (7)  Решение 2008/633/ПВР на Съвета от 23 юни 2008 г. относно достъпа до Визовата информационна система (ВИС) за справки от оправомощени органи на държавите-членки и от Европол с цел предотвратяване, разкриване и разследване на терористични действия и други тежки престъпления (ОВ L 218, 13.8.2008 г., стр. 129).

      (8)  Регламент (ЕО) № 2725/2000 на Съвета от 11 декември 2000 г. за създаване на система „Евродак“ за сравняване на дактилоскопични отпечатъци с оглед ефективното прилагане на Дъблинската конвенция (ОВ L 316, 15.12.2000 г., стр. 1).

      (9)  ОВ L 176, 10.7.1999 г., стр. 36.

      (10)  ОВ L 53, 27.2.2008 г., стр. 52.


title: Решение (ЕС) 2016/205 на Съвета от 12 февруари 2016 година за назначаване на заместник-член, предложен от Република Австрия, в Комитета на регионите

text:
               16.2.2016

               BG

               Официален вестник на Европейския съюз

               L 39/43

         РЕШЕНИЕ (ЕС) 2016/205 НА СЪВЕТА
   от 12 февруари 2016 година
   за назначаване на заместник-член, предложен от Република Австрия, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Австрия,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Michael SCHICKHOFER се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член в Комитета на регионите за остатъка от мандата, а именно до 25 януари 2020 г.:

               —

               Mag. Doris KAMPUS, Landesrätin in der steirischen Landesregierung.

         Член 2
   Настоящото решение влиза в сила в деня на приемането му.

      Съставено в Брюксел на 12 февруари 2016 година.

            За Съвета

            Председател

         J.R.V.A. DIJSSELBLOEM

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: Решение (EС) 2017/561 на Съвета от 21 март 2017 година относно позицията, която трябва да се заеме от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество (Андора и Сан Марино и специални правила за произход за определени химични продукти)

text:
                  25.3.2017

                  BG

                  Официален вестник на Европейския съюз

                  L 80/26

            РЕШЕНИЕ (EС) 2017/561 НА СЪВЕТА
      от 21 март 2017 година
      относно позицията, която трябва да се заеме от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество (Андора и Сан Марино и специални правила за произход за определени химични продукти)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 207, във връзка с член 218, параграф 9 от него,
      като взе предвид предложението на Европейската комисия,
      като има предвид, че:

                  (1)

                  В приложение III към Решение № 2/2000 на Съвместния съвет ЕО — Мексико (1), създаден със Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна (2), подписано в Брюксел на 8 декември 1997 г. (наричано по-долу „споразумението“), са установени правилата за произход на продуктите, произхождащи от територията на страните по споразумението. Член 38 към приложение III към Решение № 2/2000 допуска Съвместният комитет ЕС — Мексико да изменя посоченото приложение.

                  (2)

                  Европейският съюз е в митнически съюз с Княжество Андора за продуктите, включени в глави 25—97 от Хармонизираната система, и с Република Сан Марино — за глави 1—97 от Хармонизираната система. Този митнически съюз позволява стоките с произход от Мексико да се ползват от преференциално третиране съгласно Решение № 2/2000 и когато се изнасят за Андора и Сан Марино.

                  (3)

                  Беше постигнато споразумение, че Мексико ще приема продуктите, включени в глави 25—97 от Хармонизираната система и с произход от Княжество Андора, както и продуктите, включени в глави 1—97 от Хармонизираната система и с произход от Република Сан Марино, като продукти с произход от ЕС по смисъла на приложение III към Решение № 2/2000.

                  (4)

                  Към приложение III към Решение № 2/2000 следва да бъде добавено допълнение VI, което да позволи при внос от Мексико посочените продукти да се третират като продукти с произход от Съюза и в което да се установят разпоредби относно прилагането на приложение III към същите продукти.

                  (5)

                  В съвместна декларация V (3) към Решение № 2/2000 се предвижда, че Съвместният комитет ЕС — Мексико, създаден със споразумението, прави преглед на необходимостта от удължаване и след 30 юни 2003 г. на срока на прилагане на правилата за произход, съдържащи се в бележки 2 и 3 от допълнение II, буква а) към приложение III към Решение № 2/2000 (наричани по-долу „бележки 2 и 3“). Този преглед се отнася до специалните правила за продуктите в допълнение II към приложение III към Решение № 2/2000, приложими за определени химични продукти от позиции 2914 и 2915 по Хармонизираната система.

                  (6)

                  Съвместният комитет ЕС — Мексико трябва да приеме решение, с което за четвърти път се удължава срокът на прилагане на правилата за произход, съдържащи се в бележки 2 и 3. Посоченото решение трябва да се прилага до 31 декември 2019 г.

                  (7)

                  Целесъобразно е прилагането на правилата за произход, съдържащи се в бележки 2 и 3, да се удължи безсрочно, тъй като те са в съответствие с принципите за осъвременяване на споразумението.

                  (8)

                  Ето защо допълнение II към приложение III към Решение № 2/2000 следва да бъде изменено, за да се удължи безсрочно прилагането на правилата за произход, съдържащи се в бележки 2 и 3.

                  (9)

                  Поради това позицията на Съюза в рамките на Съвместния комитет ЕС—Мексико следва да се основава на приложения проект на решение.

            ПРИЕ НАСТОЯЩОТО РЕШЕНИЕ:
      Член 1
      1.   Позицията, която трябва да се заеме от името на Съюза в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико, се основава на проекта на решение на Съвместния комитет ЕС — Мексико, приложен към настоящото решение.
      2.   Представителите на Съюза в Съвместния комитет ЕС— Мексико могат да одобрят незначителни промени в проекта на решение на Съвместния комитет ЕС— Мексико, посочен в параграф 1, без да е необходимо допълнително решение на Съвета.
      Член 2
      Решението на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико се публикува в Официален вестник на Европейския съюз.

         Съставено в Брюксел на 21 март 2017 година.

               За Съвета

               Председател

            E. SCICLUNA

         (1)  Решение № 2/2000 на Съвместния съвет ЕО — Мексико от 23 март 2000 г. (ОВ L 157, 30.6.2000 г., стр. 10).

         (2)  ОВ L 276, 28.10.2000 г., стр. 45.

         (3)  ОВ L 245, 29.9.2000 г., стр. 1167.

         ПРОЕКТ НА
         РЕШЕНИЕ № 2/2017 НА СЪВМЕСТНИЯ КОМИТЕТ ЕВРОПЕЙСКИ СЪЮЗ — МЕКСИКО
         от …
         във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. относно определението на понятието „продукти с произход“ и методите на административно сътрудничество (Андора и Сан Марино и специални правила за произход за определени химични продукти)
         СЪВМЕСТНИЯТ КОМИТЕТ,
         като взе предвид Решение № 2/2000 на Съвместния съвет ЕС — Мексико от 23 март 2000 г. (1) и приложение III към него, и по-специално член 38 от приложение III,
         като има предвид, че:

                     (1)

                     В приложение III към Решение № 2/2000 се установяват правилата за произход на продуктите, произхождащи от територията на страните по Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, подписано в Брюксел на 8 декември 1997 г. (2) (наричано -по-долу „споразумението“).

                     (2)

                     Европейският съюз е в митнически съюзи съответно с Княжество Андора и с Република Сан Марино и в резултат на това стоките с произход от Мексико се ползват от преференциално третиране, когато се изнасят за тези две държави.

                     (3)

                     Беше постигнато споразумение, че Мексико ще приема продуктите, включени в глави 25—97 от Хармонизираната система и с произход от Княжество Андора, както и продукти, включени в глави 1—97 от Хармонизираната система и с произход от Република Сан Марино, като продукти с произход от Европейския съюз по смисъла на приложение III.

                     (4)

                     Към приложение III следва да бъде добавено допълнение VI, което да позволи при внос от Мексико посочените продукти да се третират като продукти с произход от Европейския съюз и в което да се установят разпоредби относно прилагането на приложение III за същите продукти.

                     (5)

                     На … Съвместният комитет прие Решение № 1/2017 (3)
                         (1), с което за четвърти път се удължава срокът на прилагане на правилата за произход, съдържащи се в бележки 2 и 3 към допълнение II(a) към приложение III (наричани по-долу „бележки 2 и 3“). Удължаването на срока, предвидено в Решение № 1/2017, се прилага до 31 декември 2019 г.

                     (6)

                     Целесъобрасно е да се предвиди правилата за произход, съдържащи се в бележки 2 и 3, да се прилагат безсрочно, тъй като те са в съответствие с принципите за осъвременяване на споразумението.

                     (7)

                     Поради това приложение III следва да бъде съответно изменено,

               ПРИЕ НАСТОЯЩОТО РЕШЕНИЕ:
         Член 1
         1.   Допълнение II към приложение III към Решение № 2/2000 се изменя съгласно приложение I към настоящото решение.
         2.   Към приложение III към Решение № 2/2000 се добавя допълнение VI, съдържащо се в приложение II към настоящото решение.
         Член 2
         Настоящото решение влиза в сила на първия ден от втория месец след датата, на която страните са се уведомили взаимно за приключването на необходимите за целта процедури.

            Съставено в …, на

                  За Съвместния комитет

            (1)  ОВ L 157, 30.6.2000 г., стр.10.

            (2)  ОВ L 276, 28.10.2000 г., стр. 45.

            (3)  Решение № 1/2017 на Съвместния комитет ЕС — Мексико от … във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество (специални правила за произход за определени химични продукти) (ОВ L …).

            (1)

                     +

                     ОВ: Моля, въведете в текста датата на Решение № 1/2017 на Съвместния комитет ЕС — Мексико и попълнете съответната бележка под линия.

            ПРИЛОЖЕНИЕ I
            В допълнение II към приложение III към Решение № 2/2000 вписванията за позиции 2914 и 2915 по ХС се заменят със следното:

                           „Позиция по ХС

                           Описание на продукта

                           Обработка или преработка, осъществена върху материали без произход, която придава произход

                           (1)

                           (2)

                           (3) или (4)

                           ex 2914

                                       —

                                       Диацетоналкохол

                                       —

                                       Метилизобутилкетон

                                       —

                                       Мезитилов оксид

                           Производство от ацетон

                           Производство, при което се извършва химична реакция (*1)

                           2915

                           Наситени ациклени монокарбоксилни киселини, и техните анхидриди, халогениди, пероксиди и пероксикиселини; техните халогено-, сулфо-, нитро- или нитрозопроизводни

                           Производство от материали от която и да било позиция. При все това стойността на всички използвани материали от позиции 2915  и 2916  не може да надвишава 20 % от цената на продукта франко завода

                           Производство, при което стойността на всички използвани материали не надвишава 40 % от цената на продукта франко завода

                                       —

                                       Оцетен анхидрид, етилов и n-бутилов ацетат, винилов ацетат, изопропилов и метиламилов ацетат, моно-, ди- или трихлороцетни киселини, техните соли и естери

                           Производство от материали от която и да било позиция. При все това стойността на всички използвани материали от позиция 2916  не може да надвишава 20 % от цената на продукта франко завода

                           Производство, при което се извършва химична реакция (*1)

               (*1)  „Химична реакция“ е процес (включително биохимичен процес), в резултат на който се получава молекула с нов строеж чрез разкъсване на вътрешномолекулните връзки и образуване на нови вътрешномолекулни връзки или чрез промяна на пространственото разположение на атомите в молекулата.
            Следните процеси не следва да се вземат предвид за целите на произхода:

                        а)

                        разтваряне във вода или в други разтворители;

                        б)

                        отстраняване на разтворители, включително на вода в качеството ѝ на разтворител; или

                        в)

                        добавяне или отстраняване на кристализационна вода.“.

            ПРИЛОЖЕНИЕ II
            Към приложение III към Решение № 2/2000 се добавя следното допълнение:„
               Допълнение VI
               КНЯЖЕСТВО АНДОРА И РЕПУБЛИКА САН МАРИНО

                           1.

                           Докато съществува митническият съюз, създаден с Решение 90/680/ЕИО на Съвета от 26 ноември 1990 г. (1), продуктите с произход от Княжество Андора, включени в глави 25—97 от Хармонизираната система, се приемат от Мексико при прилагане на същия митнически режим като прилагания към продуктите, внасяни или с произход от Европейския съюз.

                           2.

                           Докато съществува митническият съюз, създаден с Решение 90/680/ЕИО на Съвета от 26 ноември 1990 г., продуктите с произход от Мексико, включени в глави 25—97 от Хармонизираната система, се ползват от същото преференциално тарифно третиране при внасянето си в Андора, каквото получават в Европейския съюз.

                           3.

                           Докато е в сила Споразумението за сътрудничество и митнически съюз между Европейската икономическа общност и Република Сан Марино, сключено в Брюксел на 16 декември 1991 г. (2), продуктите с произход от Република Сан Марино, включени в глави 1—97 от Хармонизираната система, се приемат от Мексико при прилагане на същия митнически режим като прилагания към продуктите, внасяни или с произход от Европейския съюз.

                           4.

                           Докато е в сила Споразумението за сътрудничество и митнически съюз между Европейската икономическа общност и Република Сан Марино, сключено в Брюксел на 16 декември 1991 г., продуктите с произход от Мексико, включени в глави 1—97 от Хармонизираната система, се ползват от същото преференциално тарифно третиране при вноса си в Република Сан Марино, каквото получават в Европейския съюз.

                           5.

                           Приложение III се прилага mutatis mutandis за търговията с продуктите, посочени в точки 1—4.

                           6.

                           Износителят или негов упълномощен представител вписва „Мексико“, както и „Княжество Андора“ или „Република Сан Марино“ в поле 2 от сертификата за движение EUR.1 или в декларацията върху фактура. В допълнение тази информация се вписва в поле 4 от сертификата за движение EUR.1 или в декларацията върху фактура в случая на продукти с произход от Княжество Андора или Република Сан Марино.

                           7.

                           Европейският съюз изпраща на Мексико образци на сертификатите за движение EUR.1, печатите, които се използват от Княжество Андора и Република Сан Марино, както и адресите на органите, отговорни за процеса на проверки в Княжество Андора и Република Сан Марино.

                           8.

                           Ако компетентните държавни органи на Княжество Андора или Република Сан Марино не спазват разпоредбите на приложение III, Мексико може да отнесе случая до Специалния комитет за митническо сътрудничество и правила за произход, създаден с член 17 от Решение № 2/2000, с цел да се определят подходящи мерки за разрешаване на въпроса.

                     “.
               (1)  Решение 90/680/ЕИО на Съвета от 26 ноември 1990 г. за сключване на Споразумение под формата на размяна на писма между Европейската икономическа общност и Княжество Андора (ОВ L 374, 31.12.1990 г., стр. 13).

               (2)  ОВ L 84, 28.3.2002 г., стр. 43.


title: 2013/601/ЕС: Решение на Европейския парламент от 17 април 2013 година относно приключването на сметките на Агенцията за снабдяване към Евратом за финансовата 2011 година

text:
               16.11.2013

               BG

               Официален вестник на Европейския съюз

               L 308/302

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Агенцията за снабдяване към Евратом за финансовата 2011 година
   (2013/601/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията за снабдяване към Евратом за финансовата 2011 година,

               —

               като взе предвид доклада на Сметната палата относно годишните отчети на Агенцията за снабдяване към Евратом за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2008/114/ЕО, Евратом на Съвета от 12 февруари 2008 г. за създаване на устав на Агенцията за снабдяване към Евратом (4), и по-специално член 8 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0104/2013),

               1.

               Одобрява приключването на сметките на Агенцията за снабдяване към Евратом за финансовата 2011 година.

               2.

               Възлага на своя председател да предаде настоящото решение на генералния директор на Агенцията за снабдяване към Евратом, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 171.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 41, 15.2.2008 г., стр. 15.

      (5)  ОВ L 357, 31.12.2002 г., стр. 72.


title: 2011/593/ЕС: Решение на Европейския парламент от 10 май 2011 година относно приключването на сметките на Европейската фондация за обучение за финансовата 2009 година

text:
               27.9.2011

               BG

               Официален вестник на Европейския съюз

               L 250/200

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейската фондация за обучение за финансовата 2009 година
   (2011/593/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за обучение за финансовата 2009 година,

               —

               като взе предвид доклада на Сметната палата относно годишните отчети на Европейската фондация за обучение за финансовата 2009 година, придружен от отговорите на Фондацията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (3), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0109/2011),

               1.

               Одобрява приключването на сметките на Европейската фондация за обучение за финансовата 2009 година.

               2.

               Възлага на своя председател да предаде настоящото решение на директора на Европейската фондация за обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 149.

      (2)  ОВ L 248, 16.9.2002 г., стр. 1.

      (3)  ОВ L 354, 31.12.2008 г., стр. 82.

      (4)  ОВ L 357, 31.12.2002 г., стр. 72.


title: 2013/277/ЕС: Решение на Европейския парламент и на Съвета от 21 май 2013 година за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/016 IT/Agile, подадено от Италия)

text:
               12.6.2013

               BG

               Официален вестник на Европейския съюз

               L 160/12

      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

   от 21 май 2013 година
   за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/016 IT/Agile, подадено от Италия)
   (2013/277/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на значими структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               По отношение на заявления, подадени в периода 1 май 2009 г.—30 декември 2011 г., обхватът на ЕФПГ беше разширен, за да се включи подпомагането на работници, съкратени като пряка последица от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.

               (4)

               На 30 декември 2011 г. Италия подаде заявление за мобилизиране на средства от ЕФПГ във връзка със съкращения в предприятието Agile S.r.l и представи допълнителна информация до 2 октомври 2012 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 3 689 474 EUR.

               (5)

               С оглед на гореизложеното следва да бъдат мобилизирани средства от ЕФПГ за предоставяне на финансово участие по заявлението, подадено от Италия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2013 година се мобилизират средства от Европейския фонд за приспособяване към глобализацията за осигуряването на 3 689 474 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 21 май 2013 година.

            За Европейския парламент

            Председател

         M. SCHULZ

            За Съвета

            Председател

         L. CREIGHTON

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: 2014/316/ЕС: Решение на Съвета от 15 ноември 2013 година относно подписването, от страна на Европейския съюз и неговите държави членки, и временното прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Република Албания, от друга страна, с оглед на присъединяването на Република Хърватия към Европейския съюз

text:
               4.6.2014

               BG

               Официален вестник на Европейския съюз

               L 165/3

         РЕШЕНИЕ НА СЪВЕТА
   от 15 ноември 2013 година
   относно подписването, от страна на Европейския съюз и неговите държави членки, и временното прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Република Албания, от друга страна, с оглед на присъединяването на Република Хърватия към Европейския съюз

      (2014/316/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217, във връзка с член 218, параграф 5 и член 218, параграф 8, втора алинея от него,
   като взе предвид Акта за присъединяването на Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като има предвид, че:

               (1)

               На 24 септември 2012 г. Съветът упълномощи Комисията да започне преговори с Република Албания от името на Съюза и неговите държави членки и Република Хърватия за сключване на Протокол към Споразумението за стабилизиране и асоцииране между Европейските общности и техните държави членки, от една страна, и Република Албания, от друга страна, с оглед на присъединяването на Република Хърватия към Европейския съюз („Протокола“).

               (2)

               Тези преговори бяха успешно приключени и Протоколът беше одобрен от албанските органи под формата на размяна на писма на 1 август 2013 г.

               (3)

               Протоколът следва да бъде подписан от името на Съюза и неговите държави членки при условие на сключването му на по-късна дата.

               (4)

               Подписването и сключването на Протокола подлежи на отделна процедура във връзка с въпросите, попадащи в областта на компетентност на Европейската общност за атомна енергия.

               (5)

               С оглед на присъединяването на Хърватия към Съюза на 1 юли 2013 г., Протоколът следва да се прилага временно от тази дата,

         ПРИЕ НАСТОЯЩОТО РЕШЕНИЕ:
   Член 1
   С настоящото се разрешава от името на Съюза и неговите държави членки подписването на Протокола към Споразумението за стабилизиране и асоцииране между Европейските общности и техните държави членки, от една страна, и Република Албания, от друга страна, с оглед на присъединяването на Република Хърватия към Европейския съюз, при условие на сключването на гореспоменатия протокол.
   Текстът на Протокола е приложен към настоящото решение.
   Член 2
   Председателят на Съвета сe оправомощава да посочи лицето (лицата), упълномощено (и) да подпише (ат) Протокола от името на Съюза и неговите държави членки.
   Член 3
   Протоколът се прилага временно, в съответствие с член 10 от него, от 1 юли 2013 г. до приключване на процедурите по сключването му.

      Съставено в Брюксел на 15 ноември 2013 година.

            За Съвета

            Председател

         R. ŠADŽIUS


title: Решение (ЕС) 2017/599 на Комисията от 22 март 2017 година относно предложената гражданска инициатива, озаглавена „Гражданство на ЕС за европейците: обединени в многообразието въпреки правото на гражданство по произход и по месторождение“ (нотифицирано под номер С(2017) 2001)

text:
               28.3.2017

               BG

               Официален вестник на Европейския съюз

               L 81/18

         РЕШЕНИЕ (ЕС) 2017/599 НА КОМИСИЯТА
   от 22 март 2017 година
   относно предложената гражданска инициатива, озаглавена „Гражданство на ЕС за европейците: обединени в многообразието въпреки правото на гражданство по произход и по месторождение“

         (нотифицирано под номер С(2017) 2001)

   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 4 от него,
   като има предвид, че:

               (1)

               Като предмет на предложената гражданска инициатива, озаглавена „Гражданство на ЕС за европейците: обединени в многообразието въпреки правото на гражданство по произход и по месторождение“ е посочено следното: „Естество и цел на гражданството на Съюза, особено във връзка с националното гражданство. Оттегляне на държава членка от Съюза и последиците от това. Правата на гражданите, гарантирани от правото на ЕС“.

               (2)

               Гражданството на Съюза се добавя към, а не замества националното гражданство. Притежаване на гражданството на държава — членка на Съюза, е задължителна предпоставка за това дадено лице да бъде гражданин на Съюза. Следователно, за да бъде едно лице гражданин на Съюза, е необходимо поне една от държавите, на които това лице е гражданин, да бъде членка на Съюза.

               (3)

               Тази връзка между гражданството на държава — членка на Съюза, и гражданството на Съюза е установена в Договорите. В Договорите не съществува правно основание, което би могло да оправомощи институциите на ЕС да приемат правен акт на Съюза с цел прилагане на Договорите, с който да се предостави гражданство на Съюза на лица, които не притежават гражданство на една от държавите — членки на ЕС.

               (4)

               С цел прилагане на Договорите е възможно обаче да се приеме правен акт на Съюза в областта на правата на гражданите на трети държави, пребиваващи законно в дадена държава членка, включително в областта на условията за свобода на движение и пребиваване в другите държави — членки на ЕС. Следователно с такъв правен акт на граждани на държава, която се е оттеглила от Съюза в съответствие с член 50 от ДЕС, могат да се предоставят някои права, сходни с тези, свързани с гражданството на Съюза.

               (5)

               С Договора за Европейския съюз (ДЕС) се укрепва гражданството на Съюза и се засилва допълнително демократичното функциониране на Съюза, като се предвижда, inter alia, че всеки гражданин трябва да има правото да участва в демократичния живот на Съюза чрез европейска гражданска инициатива.

               (6)

               За тази цел процедурите и условията, необходими за представяне на гражданската инициатива, следва да бъдат ясни, разбираеми, лесни за прилагане и пропорционални на естеството на гражданската инициатива, така че да насърчават участието на гражданите и да правят Съюза по-достъпен.

               (7)

               Поради тези причини е целесъобразно да се счита, че предложената гражданска инициатива — доколкото нейната цел е с оглед прилагане на Договорите да се изготви предложение за приемане на правен акт на Съюза в областта на правата на гражданите на трети държави, пребиваващи законно в дадена държава членка, включително в областта на условията за свобода на движение и пребиваване в другите държави — членки на ЕС, по-специално с цел на граждани на държава, която се е оттеглила от Съюза в съответствие с член 50 от ДЕС, да могат да се предоставят някои права, сходни с тези, свързани с гражданството на Съюза — не попада по очевиден начин извън обхвата на правомощията на Комисията да представи предложение за правен акт на Съюза с цел прилагане на Договорите в съответствие с член 4, параграф 2, буква б) от регламента.

               (8)

               Поради това предложената гражданска инициатива, озаглавена „Гражданство на ЕС за европейците: обединени в многообразието въпреки правото на гражданство по произход и по месторождение“ следва да бъде регистрирана. Трябва да бъдат събрани изявления за подкрепа на предложената гражданска инициатива, доколкото нейната цел е с оглед прилагане на Договорите да се изготви предложение за приемане на правен акт на Съюза в областта на правата на гражданите на трети държави, пребиваващи законно в дадена държава членка, включително в областта на условията за свобода на движение и пребиваване в другите държави — членки на ЕС, и по-специално с цел на граждани на държава, която се е оттеглила от Съюза в съответствие с член 50 от ДЕС, да могат да се предоставят някои права, сходни с тези, свързани с гражданството на Съюза,

         ПРИЕ НАСТОЯЩОТО РЕШЕНИЕ:
   Член 1
   1.   С настоящото решение се регистрира предложената гражданска инициатива, озаглавена „Гражданство на ЕС за европейците: обединени в многообразието въпреки правото на гражданство по произход и по месторождение“.
   2.   Изявления за подкрепа за предложената гражданска инициатива могат да бъдат събирани, като се има предвид разбирането, че нейната цел е да се изготви предложение за правен акт на Съюза, който би гарантирал, че след оттегляне на държава членка в съответствие с член 50 от ДЕС гражданите на тази държава могат да продължат да се ползват със сходни права с тези, с които са се ползвали, докато тази държава е била държава членка.
   Член 2
   Настоящото решение влиза в сила на 27 март 2017 г.
   Член 3
   Адресати на настоящото решение са организаторите (членовете на гражданския комитет) на предложената гражданска инициатива, озаглавена „Гражданство на ЕС за европейците: обединени в многообразието въпреки правото на гражданство по произход и по месторождение“, представлявани от [личните данни бяха изтрити след допитване до организаторите] в качеството им на лица за контакт.

      Съставено в Брюксел на 22 март 2017 година.

            За Комисията

         Frans TIMMERMANS

            Заместник-председател

      (1)  ОВ L 65, 11.3.2011 г., стр. 1.